其實我同我朋友真係幾無聊，朋友專登揸車到我屋企找我宵夜食糖水，點之我樓下檔糖水鋪無開，最終揸車出去佐敦佳佳甜品，由於之前業主加租(相信係因為攞咗米芝蓮推介街頭小食2016)，所以佳佳甜品被迫搬遷到轉角位嘅寧波街繼續經營，收凌晨3點半。我點了凍蛋花馬蹄西米露($18)，其實碗西米露都幾稀，但糖水都夠清甜涼快，蛋花夠多、馬蹄又夠冰涼爽口，反而西米露就好少。朋友點了冰凍楊枝甘露($28)，佢話唔難食，不過我無試，下次試下。